Acara séri TV iki diproduksi saka taun 1966-67 déning Desilu Productions, lan déning Paramaount saka 1968-69. Star Trek ditayangaké ing NBC saka tanggal 8 September 1966 nganti 3 Juni 1969. Senadyan acara iki irah-irahan asliné Star Trek nanging ing tembé diarani dadi Star Trek: The Original Series (cekakané Star Trek: TOS utawa TOS) kanggo mbédakaké acara iki saka acara-acara turunané. Acara Star Trek dijabel sawisé telung musim lan 79 épisode déning NBC, amerga wijiné asor. Senadyan mengkono, pangaribawané marang budaya populèr iku gedhé lan sérial iki dadi sérial cult klasik nalika tayangané diulang ing dasawarsa 1970-an. Sawisé iku acara iki dadi ndarbèni turunan lan kabangun saka sérial kartun, limang sérial TV tambahan, 12 filem bioskop lan akèh buku, dolanan lan produk-produk liyané.